laion/Wikipedia-Exotic huggingface dataset:
שגרירות ארצות הברית במקסיקו סיטי

שגרירות ארצות הברית במקסיקו סיטי (בספרדית: Embajada de los Estados Unidos, México DF, באנגלית: Embassy of the United States Mexico City) היא הנציגות הדיפלומטית של ארצות הברית של אמריקה למדינות מקסיקו מאז שנת 1964. מבני השגרירות ממוקמים בשדרה "פאסאו דה לה רפורמה" (אנ') בשכונת קולוניה קואוטמוק (אנ') ברובע קואוטמוק (אנ') במקסיקו סיטי. כריסטופר לנדאו (אנ') הוא שגריר ארצות הברית הנוכחי במקסיקו (מאז 12 באוגוסט 2019). בניית בניין השגרירות הנוכחי החל בשנת 1960 והושלם בשנת 1964 בעלות של 5 מיליון דולר. באותה תקופה היה זה בניין השגרירויות האמריקני השני בגודלו בעולם. בשנת 2011 הודיעה מחלקת המדינה של ארצות הברית על תוכניות להקים שגרירות חדשה של ארצות הברית בשכונת נואבו פולנקו (אנ') במקסיקו סיטי. המחיר המשוער של השגרירות החדשה עמד על 763 מיליון דולר (בשנת 2011). ב־13 בפברואר שנת 2018 החלה בניית השגרירות החדשה. העלות המשוערת היא כמעט מיליארד דולר (943 מיליון דולר) והיא צפויה להסתיים עד שנת 2022. שטח מתחם השגרירות יהיה 8.5 אקר (34.39 דונם). השגרירות ממלאת מספר תפקידים בייצוגה לממשלת מקסיקו, לרבות דיפלומטיה פוליטית, מנהלית, כלכלית, ציבורית, וקונסולרית, המנוהלת תחת השגריר על ידי מדריכים ממשרד החוץ האמריקני. שירותי אזרח אמריקאים שירותי ויזה מדור כלכלי נספח ההגנה יחסי ציבור המדור הפוליטי מדור ניהול הוועדה האמריקנית למצבות קרב שירות פיקוח על בריאות בעלי חיים וצמחים (אנ') המנהל לאכיפת הסמים מנהל המזון והתרופות האמריקאי שירות החוץ החקלאי (אנ') שירות הכנסות הפנים משרד הפיקוח על נכסי חוץ (אנ') הסוכנות האמריקאית לפיתוח בינלאומי השירות המסחרי של ארצות הברית (אנ') משרד ההגנה של ארצות הברית משרד המשפטים של ארצות הברית סוכנות המכס והגנת הגבולות של ארצות הברית אכיפת הגירה ומכס (אנ') שירות המרשלים של ארצות הברית חיל השלום של ארצות הברית לארצות הברית יש קונסוליות כלליות בסיודאד חוארס, גוודלחרה, ארמוסיו, מטמורוס, מרידה, מונטריי, נוגאלס, נואבו לרדו וטיחואנה וסוכנויות קונסולריות: באקפולקו, לוס קאבוס, קנקון, מסטלאן, אואחאקה, פיידראס נגראס (אנ'), פלאיה דל כרמן, פוארטו ואיארטה וסן מיגל דה איינדה. יחסי ארצות הברית–מקסיקו מדיה וקבצים בנושא שגרירות ארצות הברית במקסיקו סיטי בוויקישיתוף אתר האינטרנט הרשמי של שגרירות ארצות הברית במקסיקו סיטי (באנגלית) "שגרירות ארצות הברית במקסיקו סיטי" - היסטוריה של הבניין History of the US embassy building in Mexico City". Archived from the original on 2015-06-21. Retrieved 2015-06-21. "שגרירות ארצות הברית במקסיקו סיטי" עלות חדשה 763 מיליון דולר New Embassy Mexico City Estimated to Cost $350-$450M Now More Pricey At $763 Million ארצות הברית מכשירה קרקע להקמת השגרירות US breaks ground on new embassy in Mexican capital". Archived from the original on 2018-02-14. Retrieved 2018-02-14. משרדי השגרירות האמריקאית במקסיקו סיטי Offices of the US Embassy in Mexico City". Archived from the original on 2015-06-23. Retrieved 2015-06-21 קונסוליות ארצות הברית במקסיקו Locations". U.S. Department of State, United States Diplomatic Mission to Italy. Archived from the original on 18 June 2015. Retrieved 20 June 2015.
שגרירות רוסיה בוושינגטון

שגרירות רוסיה בוושינגטון די. סי. (ברוסית: Посольство России в США) היא הנציגות הדיפלומטית העליונה של הפדרציה הרוסית בארצות הברית. השגרירות ממוקמת בשדרת ויסקונסין 2650, צפון-מערב וושינגטון די. סי. והיא משמשת כמקום עבודתו של שגריר רוסיה בארצות הברית. השגריר הנוכחי (מאז 2017) הוא אנטולי אנטונוב. מעון השגריר הרוסי ממוקם ברחוב 16 1125, צפון-מערב וושינגטון הבירה והוא נבנה בשנת 1910, כאחוזת בוז-אר (אנ') ששירתה כשגרירות האימפריה הרוסית וברית המועצות בשנים 1913 עד 1994. השגרירות ממוקמת על "הר אלטו" בשדרת ויסקונסין בצפון-מערב העיר, שנבנתה על נכסים שהושכרו לממשל הסובייטי למשך 85 שנים על בסיס הסכם בין ברית המועצות לארצות הברית בשנת 1969. על פי הסכם 1972, שטח שווה ערך במוסקבה אמור היה להיות מושכר לארצות הברית לשגרירות חדשה באותם תנאים. ההסכם השני קבע גם כי על שני הצדדים להתחיל להשתמש בבניינים החדשים שלהם במקביל. השגרירות עוצבה על ידי האדריכל הסובייטי הידוע מיכאיל פוסוחין, שתכנן את ארמון הקרמלין הממלכתי ומספר מבנים נוספים במוסקבה. בניין המגורים, בית הספר, גן הילדים ומגרשי הספורט הושלמו כולם בשנת 1979. מבנים אדמיניסטרטיביים ומבנים טקסיים הושלמו בשנת 1985. בסוף שנות ה-80 של המאה העשרים, ה-FBI והסוכנות לביטחון לאומי בנו מנהרה מתחת למתחם למטרות ריגול, אך היא מעולם לא נוצלה בהצלחה לאחר שסוכן ה-FBI רוברט הנסן חשף מידע על המבצע בפני הק.ג.ב. בספטמבר 1994, במהלך ביקורו בארצות הברית, חנכו נשיא רוסיה בוריס ילצין ונשיא ארצות הברית ביל קלינטון את הבניין הטקסי החדש של שגרירות רוסיה, בהר אלטו. בשנת 1985 ויטלי יורצ'נקו, מרגל סובייטי שערק לארצות הברית, ערק לברית המועצות מחדש דרך השגרירות, לאחר שחמק ממחזיקיו במסעדת Au Pied de Cochon בג'ורג'טאון. יחסי ארצות הברית–רוסיה שגרירות ארצות הברית במוסקבה שגריר ארצות הברית ברוסיה שגריר רוסיה בארצות הברית מדיה וקבצים בנושא שגרירות רוסיה בוושינגטון בוויקישיתוף אתר האינטרנט הרשמי של שגרירות רוסיה בוושינגטון (באנגלית) שגרירות רוסיה בוושינגטון, ברשת החברתית פייסבוק שגרירות רוסיה בוושינגטון, ברשת החברתית אקס (טוויטר) שגרירות רוסיה בוושינגטון, ביישום טלגרם שגרירות רוסיה בוושינגטון, ברשת החברתית VK השגרירות באתר wikimapia בית השגריר באתר wikimapia שגרירות חדשה וושינגטון הבירה "The Russian Federation". Embassy. 2011-10-05. נבדק ב-2011-11-18. "Embassy of the Russian Fdrtn, Washington, DC : Reviews and maps - Yahoo! Local". Local.yahoo.com. נבדק ב-2011-11-18. "Set The Soviet Embassy On Its Ear - Orlando Sentinel". Articles.orlandosentinel.com. 1985-09-24. נבדק ב-2011-11-18. "U.S. Thinks Agent Revealed Tunnel At Soviet Embassy - New York Times". Nytimes.com. 2001-03-04. נבדק ב-2011-11-18. "U.S. officials were given tours of Soviet Embassy spy tunnel - Washington Post". The Russia Journal. 2001-03-10. אורכב מ-המקור ב-2012-03-23. נבדק ב-2011-11-18. Kelly, James (2005-04-18). "The Spy Who Returned to the Cold". TIME. נבדק ב-2011-11-18. Grass, Mike (2004-09-10). "An Obituary: Yurchenko's Au Pied du Cochon". DCist. אורכב מ-המקור ב-2013-04-24. נבדק ב-2011-11-18. Washington, The (2002-06-06). "No secrets on cloak & dagger circuit". Washington Times. נבדק ב-2011-11-18.
אברהרד טאוברט

אברהרד טאוברט (בגרמנית: Eberhard Taubert; ‏11 במאי 1907, קאסל - 2 בנובמבר 1976, קלן ) היה עורך דין ותועמלן נאצי אנטישמי. הוא הצטרף למפלגה הנאצית בשנת 1931 והיה מעורב בתעמולה אנטי-קומוניסטית ואנטי-יהודית כאחת. בשנים 1933–1945 עבד כמנהל המחלקה האנטי יהודית במשרד התעמולה תחת יוזף גבלס. כינויו בחוגים הנאציים היה "ד"ר אנטי". הוא עבד בשנת 1940 על התסריט לסרט התעמולה האנטישמי היהודי הנצחי והיה אחראי לחוק שחייב את היהודים לענוד את הטלאי הצהוב. לאחר המלחמה עבד תמורת משכורת של 3,000 דולר לחודש עבור המפלגה הגרמנית הנוצרית הדמוקרטית (אנ') וסיפק חומר נגד מרקסיסטים. אחרי 1957 עבד בדרום אמריקה, איראן, לבנון, מצרים ודרום אפריקה וכיועץ לשר הגרמני פרנץ יוזף שטראוס. משנת 1970 הועסק על ידי תעשיינים גרמנים. יכולתו הרטורית הפכה אותו לתועמלן מוכשר ומבוקש, לא רק בתקופת המשטר הנאצי. בסגנונו המתסיס, בו השתמש בתעמולה הנאצית, עשה שימוש לאחר המלחמה כדי לחזק את הפחד המערבי מהקומוניזם. לשם כך עבד עם שירותים חשאיים (למשל יחידות הביון הנגדי האמריקאיות - CIC (אנ')) ופוליטיקאים וכתבי עת ימניים. מקס ויינרייך: הפרופסורים של היטלר: חלקם של המלומדים בפשעי גרמניה נגד העם היהודי, אוניברסיטת ייל; מהדורה שנייה, 1999, ISBN 0300053878 אברהרד טאוברט, במסד הנתונים הקולנועיים IMDb (באנגלית) גייסות התעמולה של הוורמכט והיהודים, מאת ד"ר דניאל עוזיאל, באתר יד ושם, ע' 12 Abbas Milani, The Shah (New York: Palgrave Macmillan, 2011), 231. ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
הסכם הגבול הימי בין ארצות הברית לברית המועצות

הסכם הגבול הימי בין ארצות הברית לברית המועצות (שרוסיה הצהירה על עצמה כיורשת ברית המועצות, אך טרם אושר על ידי הפרלמנט הרוסי)[דרושה הבהרה] הוא הסכם הסדרת גבולות בין המדינות. הסנאט של ארצות הברית נתן את עצתו והסכמתו לאשרור כבר ב-16 בספטמבר 1991 והוא אישור של אמנת ארצות הברית-רוסיה הקודמת שנחתמה במרץ 1867. גבול ים זה ידוע גם בשם קו בייקר-שוורדנאדזה או הסכם בייקר-שוורדנאדזה, על שם הפקידים שחתמו על העסקה, שר החוץ הסובייטי אדוארד שוורדנדזה ומזכיר המדינה האמריקני ג'יימס בייקר. מהנקודה, 65 ° 30 'N, 168 ° 58' 37 "W. הגבול הימי משתרע צפונה לאורך המרידיאן 168 ° 58 '37" W דרך מיצר ברינג וים צ'וקצ'י אל האוקיינוס הארקטי ככל שמאפשר החוק הבינלאומי. מאותה נקודה דרומה, הגבול עוקב אחר קו שצוין לפי עמדות גאוגרפיות ימיות שצוינו בהסכם. הצורך בגבול הימי עלה לאחר שארצות הברית רכשה את אלסקה מהאימפריה הרוסית. באותה עת הוגבלו האינטרסים הימיים הלאומיים רק עד לגבול של שלושה קילומטרים. אמנת הרכישה אכן הזכירה גבול מעבר לים ברינג; עם זאת, עם הנהגת חוק הים, גבול 200 הקילומטרים, נושא הגבול הפך לדחוף, מכיוון שאף אחד מהצדדים לא הצליח לייצר את המפות ששימשו במהלך משא ומתן הרכישה המקורי. יתר על כן, שני הצדדים הסכימו שהגבול נועד להיות קו ישר במפה, אך הם לא הסכימו באיזה היטל משתמשים: מרקטור או קונפורמי. הדבר הביא לכ-15,000 מיילים ימיים רבועים של שטח שנוי במחלוקת. קו 1990 חילק את ההבדל בין שני הקווים והכניס כמה "אזורים מיוחדים", שהיו מעבר לאזור 200 המיילים, אך בהם הצדדים קיבלו את זכויותיהם. החלק הגדול יותר של השטח השנוי במחלוקת בים ברינג הוסכם כשייך לארצות הברית; הקונגרס בארצות הברית אשרר את ההסכם במהירות, אך ברית המועצות לא הצליחה לאשרר את ההסכם לפני קריסתה בשנת 1991. רבים ברוסיה מתחו ביקורת על מיכאיל גורבצ'וב ואדוארד שוורדנדזה על כך שהם מיהרו לחתום את העסקה, הפסיקו את זכויות הדייג הרוסית והטבות ימיות אחרות ומתעקשים לשוב ולנהל משא ומתן. ארצות הברית ממשיכה במאמצים לאכוף את קו הגבול כנגד ספינות הדייג הרוסיות, על מנת לבנות את הראיות ל"הנהגה הממלכתית הכללית" מאחר שלטעמם הסכם 1990 הוא אכן הגבול הימי בין שתי המדינות. מדיה וקבצים בנושא הסכם הגבול הימי בין ארצות הברית לברית המועצות בוויקישיתוף 1990 USSR/USA Maritime Boundary Agreement Status of Wrangel and Other Arctic Islands "European press review", September 4, 2002, BBC News (retrieved Sep. 29, 2009) "US-Russian Bering Sea Marine Border Dispute: Conflict over Strategic Assets, Fisheries and Energy Resources", by Vlad M. Kaczynski, Warsaw School of Economics, "Maritime Border Conflicts", Russian Analytical Digest, no.20, 1 May 2007 (אורכב 13.09.2016 בארכיון Wayback Machine)
מדעי עזר בהיסטוריה

מדעי עזר בהיסטוריה הם מדעים אשר עוזרים להעריך ולהשתמש במקורות היסטוריים וככאלו מהווים מדעי עזר למחקר ההיסטורי. רבים מן התחומים הללו התפתחו בין המאה ה-16 לה-19 על ידי האנטיקווארים וככאלו הוגדרו תחת תחום רחב של האנטיקווריאניזם. באותן המאות היסטוריה הוגדרה כיכולת ספרותית בלבד. עם התפשטות הגישה ההיסטורית האמפירית שהיא מבוססת מקורות על ידי אסכולת ההיסטוריה של גטינגן בסוף המאה ה-18 ובהמשך באמצע מאה ה-19 על ידי לאופולד פון רנקה המדעים הללו התחילו להיכלל בארגז הכלים של כלל ההיסטוריונים. בין המקצועות הללו נכללים: אונומסטיקה - חקר שמות העצם הפרטיים ומקורם אנתרופונימיה (אנ') - חקר שמות וכינויים אפיגרפיה - מיון ובחקר של כתובות ותחריטי סימנים ואותיות על גבי אבן, מתכת, חרס וחומרים דומים ארכאולוגיה - חקר התרבות ההיסטורית החומרית ארכאוגרפיה - חקר המסמכים הכתובים אתנוגרפיה - תיאור איכותי של תופעות בחברה האנושית, על-סמך עבודת שדה בולאות - חקר בולי הדואר וההכנסה, כולל הדגמים הייצור והשימוש שנעשה בהם בוניסטיקה - חקר ההיסטוריה, יצור והפצה של שטרות כסף ביקורת המקורות (אנ') - חקר אמינות מקור מידע גנאלוגיה - חקר שושלות, שארות, משפחות, אשרות היוחסין ואילנות היוחסין דמוגרפיה היסטורית - חקר כמותי של אוכלוסיות בני אדם היסטוריות הרלדיקה - חקר תכנון, הצגה, תיאור ותיעוד שלטי אצולה וקסילולוגיה - חקר הדגלים חקר יחב"ל - חקר מסמכים משפטיים מן העבר טופונומסטיקה - בחקר שמות של מקומות ומאין הם הגיעו אל השפה כורוגרפיה - חקר התיאור או מיפוי של אזור או מחוז, ובהרחבה תיאור או מפה של מקום כרונולוגיה - חקר סדר האירועים מטרולוגיה - חקר המידות והמדידות נומיסמטיקה - חקר איסוף הכסף ועברו ההיסטורי, הכלכלי והגאוגרפי על צורותיו השונות ניהול ארכיונים (אנ') - חקר הקמת וניהול ארכיונים/גניזות סיגילוגרפיה - חקר חותמות פאלריסטיקה - חקר תגים, סיכות, מדליות ועיטורים פילולוגיה - חקר של טקסטים כתובים, בעיקר טקסטים עתיקים, תוך שימוש בכלים מתחום חקר השפה והספרות פלאוגרפיה - בחקר הכתב והתפתחותו הגרפית פרוסופוגרפיה - חקר על אודות המאפיינים המשותפים של קבוצת אנשים מסוימת בהיסטוריה קודיקולוגיה - בחקר הספרים כאובייקטים פיזיים, בייחוד כתבי יד שנכתבו בצורת קודקס, על קלף או נייר קליומטריה - שימוש בהבנות כלכליות ואקונומטריקה במחקר ההיסטורי שיטת חקר ההיסטוריה היסטוריוגרפיה מדיה וקבצים בנושא מדעי עזר בהיסטוריה בוויקישיתוף מדעי עזר של ההיסטוריה, דף שער בספרייה הלאומית Encyclopedia of library and information science, 2nd ed, New York: Marcel Dekker, 2003, ISBN 0-8247-2077-6 Ranke, Leopold von, 1795-1886., The theory and practice of history, London: Routledge, 2011, ISBN 978-0-415-78032-2 The houses of history : a critical reader in twentieth-century history and theory, Manchester: Manchester University Press, 1999, ISBN 0-7190-5254-8 Stern, Fritz, 1926-2016,, The varieties of history: from Voltaire to the present,, New York,: Vintage Books, [1973, ©1972], ISBN 0-394-71962-X
פרונטו

האם התכוונתם ל... פרונטו (ספר) – ספר מאת אלמור לנארד פרונטו (מסעדה) – מסעדה איטלקית בתל אביב אישים: מרקוס קורנליוס פרונטו – נואם רומאי
המשרד להגנת המדינה (פולין)

המשרד להגנת המדינה (בפולנית: Urząd Ochrony Państwa) הייתה סוכנות הביון של פולין בשנים 1990–2002, כאשר היא פוצלה לבסוף לשתי סוכנויות חדשות. ה-UOP נוסד ב-6 באפריל 1990, כמחלקה של משרד הפנים. קשישטוף קוזלובסקי שימש כראש הראשון של ה-UOP בשנים 1990-1992. בשנת 1996 הפך UOP לסוכנות ממשלתית נפרדת בפיקוח ראש הממשלה, האחראית על הערכת מודיעין, מודיעין נגדי וביטחון אלקטרוני ממשלתי, כולל ציתות לטלפונים. ה-UOP החליף את שירות הביטחון (Służba Bezpieczeństwa ,SB), שבתקופה הקומוניסטית היה חלק ממשרד הפנים של הרפובליקה העממית של פולין והיה אחראי למודיעין נגדי, שתפקידו כלל גם את דיכוי האופוזיציה לממשלה לפני 1989. ביוני 2002 פוצלה הסוכנות לשתי ישויות נפרדות: הסוכנות לביטחון פנים, העוסקת בביטחון הפנים של המדינה, וסוכנות הביון, העוסקת במודיעין זר. קשישטוף קוזלובסקי (1990 – 1990) אנדז'יי מילצ'נובסקי (1990 – 1992) פיוטר ניימסקי (1992) אנדז'יי מילצ'נובסקי (1992) ג'רזי קוניצ'ני (1992 – 1993) גרומוסלב צ'מפינסקי (1993 – 1996) אנדז'יי קפקובסקי (1996 – 1997) יירז'יי נוז'קה (1997 – 1998) זביגנייב נובק (1998 – 2001) זביגנייב סיימיאטקובסקי (2001 – 2002) אנדז'יי ברקיקובסקי (2002) אתר האינטרנט הרשמי של סוכנות ביטחון הפנים (בפולנית) "Krzysztof Kozłowski nie żyje. Rozwiązał służbę bezpieczeństwa, milicję zmienił w policję". Gazeta Wyborcza. 2013-03-26. נבדק ב-2013-04-01.
סוכנות הביון (פולין)

סוכנות הביון (בפולנית: Agencja Wywiadu, בראשי תיבות: AW) היא סוכנות הביון הממשלתית של פולין, האמונה על איסוף מידע ציבורי וסודי בחו"ל עבור הרפובליקה של פולין. הסוכנות נוצרה בשנת 2002 במסגרת הרפורמה ופיצול המשרד להגנת המדינה (Urząd Ochrony Państwa), אשר פוצל לסוכנות הביון (Agencja Wywiadu) ולסוכנות ביטחון הפנים (Agencja Bezpieczeństwa Wewnętrznego). ראש סוכנות הביון הנוכחי הוא פודפולקובניק פיוטר קרבצ'יק. סוכנות הביון פועלת בדרך כלל משטח הרפובליקה של פולין. פעילותה בשטח הרפובליקה של פולין עשויה להתנהל רק בהיקף מוגבל, אך ורק בקשר לפעילותה מחוץ לגבולות המדינה. תפקידי סוכנות הביון כוללים: השגה, ניתוח, עיבוד והעברת מידע העשוי להיות משמעותי לתפקידה הביטחוני והבינלאומי של הרפובליקה של פולין, כמו גם לניצול הפוטנציאל הכלכלי שלה; הבנה והתנגדות לאיומים חיצוניים על ביטחונה, ההגנה, העצמאות והפגיעות של הרפובליקה של פולין; הגנה על משימות דיפלומטיות זרות של הרפובליקה של פולין ועל פקידיהם מפעילות שירותי מודיעין זרים ופעילויות אחרות שליליות העשויות להשפיע על האינטרסים של הרפובליקה של פולין; הבטחת הגנה על התקשורת הקריפטוגרפית עם המשימות והקונסוליות הפולניות והדיפלומטיות; מלחמה בטרור בינלאומי, קיצוניות וקבוצות פשע מאורגנות בינלאומיות; מאבק בסחר בינלאומי בכלי נשק, תחמושת וחומרי נפץ, נרקוטים, חומרים פסיכוטרופיים וכן בסחורות, טכנולוגיות ושירותים בעלי חשיבות אסטרטגית לביטחון המדינה, מאבק בסחר בינלאומי בכלי נשק להשמדה המונית ואיומים הקשורים לשגשוגם של אותם כלי נשק; זיהוי וניתוח של איומים המתרחשים באזורי מתיחות, סכסוכים ומשברים בינלאומיים המשפיעים על ביטחון המדינה, וכן פעולות שנועדו לחסל את האיומים; ניהול מבצעי מודיעין אותות; סוכנות הביון כוללת את היחידות הארגוניות הבאות: לשכה I לשכה II לשכה III לשכה IV לשכה V לשכה VI לשכה VII לשכה VIII מרכז הדרכה היחידה המשפטית העצמאית עם זאת, ראש סוכנות הביון מורשה להקים או למנות יחידות בעלות אופי קבוע או אד הוק (למשל צוותי משימה). אתר האינטרנט הרשמי של סוכנות הביון (באנגלית) סוכנות הביון, ברשת החברתית פייסבוק סוכנות הביון, ברשת החברתית אקס (טוויטר) סוכנות הביון, סרטונים בערוץ היוטיוב https://www.premier.gov.pl/wydarzenia/aktualnosci/premier-beata-szydlo-powolala-nowego-szefa-agencji-wywiadu.html "Object of Activity and Tasks of the Foreign Intelligence Agency". אורכב מ-המקור ב-2012-04-26. נבדק ב-2011-12-05. "Organizational structure of the Foreign Intelligence Agency". אורכב מ-המקור ב-2012-04-26. נבדק ב-2011-12-05. "Warsaw Business Journal - Online Portal - wbj.pl". archive.fo. 2012-03-14. אורכב מ-המקור ב-2012-03-14. נבדק ב-2019-04-28. "Historia – Agencja Wywiadu" (בפולנית). 2019-04-28. נבדק ב-2019-04-28.
השירות לסיכול ריגול צבאי (פולין)

הסוכנות לסיכול ריגול צבאי (בפולנית: Służba Kontrwywiadu Wojskowego, בראשי תיבות: SKW) היא אחת מסוכנויות הביון העיקריות של פולין, האחראית על ההגנה על פולין מפני איומים פנימיים ועל יכולת הלחימה של כוחות הצבא הפולנים. SKW הוקמה על פי חוק מיום 9 ביוני 2006 והיא כפופה למשרד ההגנה הלאומי. הסוכנות הוקמה בפועל ב-1 באוקטובר 2006, יום לפני פירוק שירותי המידע הצבאי. אנטוני מקיירביץ' היה ראש ה-SKW הראשון. ב-22 ביוני 2012 קיבל ה-SKW את דגל היחידה הקבוע. מדיה וקבצים בנושא השירות לסיכול ריגול צבאי בוויקישיתוף אתר האינטרנט הרשמי של השירות לסיכול ריגול צבאי (באנגלית) "Obwieszczenie Marszałka Sejmu Rzeczypospolitej Polskiej z dnia 20 marca 2019 r. w sprawie ogłoszenia jednolitego tekstu ustawy o Służbie Kontrwywiadu Wojskowego oraz Służbie Wywiadu Wojskowego". prawo.sejm.gov.pl. נבדק ב-2019-08-30. "30 września koniec WSI". wiadomosci.dziennik.pl. נבדק ב-2019-08-30. ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
הרב ויליאמס

הרברט "הֶרְבּ" ויליאמס (באנגלית: Herbert "Herb" Williams; נולד ב-16 בפברואר 1958) הוא כדורסלן עבר אמריקאי, אשר שיחק בליגת ה-NBA בין השנים 1981–1999. ממוצעיו הכוללים לאורך 18 עונותיו ב-NBA הם 10.8 נקודות, 5.9 ריבאונדים, 1.7 אסיסטים ו-1.5 חסימות למשחק. ויליאמס נולד וגדל בעיר קולומבוס שבאוהיו, ובין השנים 1977–1981 למד באוניברסיטת המדינה של אוהיו. בעונת 1979/1980 הוביל את קבוצת הכדורסל של האוניברסיטה למשחק שמינית גמר טורניר אליפות המכללות (NCAA Sweet Sixteen), בו הפסידה מול UCLA של לארי בראון. ב-4 עונותיו בקבוצה העמיד ממוצעים של 17.6 נקודות, 9.7 ריבאונדים ו-2.0 חסימות למשחק. במהלך עונתו האחרונה עקף את ג'רי לוקאס כשׂיאן הנקודות של קבוצת האוניברסיטה בכל הזמנים, וסיים את קריירת המכללות עם 2,011 נקודות בסך הכול. בדראפט ה-NBA‏ 1981 נבחר ויליאמס בבחירה ה-14 על ידי אינדיאנה פייסרס, במדיה שיחק ב-7 וחצי עונותיו הראשונות בליגה. לאורך תקופתו באינדיאנה רשם ממוצעים של 15.0 נקודות, 7.8 ריבאונדים ו-1.9 חסימות למשחק כסנטר הפותח, והיה אחד השחקנים המובילים של הקבוצה לצד קלארק קלוג, ורן פלמינג ווויימן טיסדייל. בעונת 1985/1986 קבע שיאי קריירה של 19.9 נקודות, 9.1 ריבאונדים ו-2.4 חסימות למשחק. באמצע עונת 1988/1989 הועבר ויליאמס בטרייד לדאלאס מאבריקס, בתמורה לדטלף שרמפף. ב-3 וחצי עונותיו בקבוצה פתח בכמחצית מהמשחקים בהם השתתף, ורשם ממוצעים של 10.2 נקודות ו-5.7 ריבאונדים למשחק. לקראת עונת 1992/1993 חתם על חוזה בניו יורק ניקס, אותה אימן פט ריילי. בעונתו השנייה בניו יורק העפילה הקבוצה לגמר ה-NBA, לראשונה מזה 21 שנים, אך בסדרת הגמר הפסידה מול יוסטון רוקטס בתוצאה 3–4, לאחר שכבר הובילה 3–2. ויליאמס שותף ב-19 מתוך 25 משחקי קבוצתו בפלייאוף, ותרם 1.5 נקודות בממוצע למשחק. בפברואר 1996 נשלח יחד עם דאג כריסטי לטורונטו ראפטורס, בתמורה לוויקטור אלכסנדר וווילי אנדרסון. לאחר משחק אחד בלבד שוחרר מהראפטורס, ומיד חתם על חוזה חדש בניו יורק ניקס. בעונת 1998/1999 חזרו הניקס למעמד גמר ה-NBA, אך הפסידו מול סן אנטוניו ספרס בתוצאה 1–4. בסיום אותה עונה פרש ויליאמס ממשחק, בגיל 41. באותה העת היה השחקן החמישי הכי מבוגר בתולדות ה-NBA. לקראת עונת 2001/2002 מונה ויליאמס לעוזר מאמן בניו יורק ניקס, תחת המאמן ג'ף ואן גנדי, וב-12 העונות הבאות נשאר בתפקיד כעוזרם של המאמנים דון צ'ייני, לני וילקינס, לארי בראון, אייזיאה תומאס, מייק ד'אנטוני ומייק וודסון. בחציה השני של עונת 2004/2005 שימש כמאמן הראשי הזמני של הניקס, לאחר שווילקינס התפטר מתפקידו. עד לסיום אותה עונה רשמו הניקס 16 ניצחונות ו-27 הפסדים תחת ויליאמס. בסיום עונת 2013/2014 פוטר ויליאמס מתפקידו כעוזר מאמן – יחד עם כל יתר צוות האימון של הקבוצה – על ידי הג'נרל מנג'ר הנכנס פיל ג'קסון. במרץ 2015 מונה ויליאמס לעוזרו של ביל ליימביר, מאמן קבוצת ניו יורק ליברטי מליגת ה-WNBA. מדיה וקבצים בנושא הרב ויליאמס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של ויליאמס ב-NBA, באתר basketball-reference.com סטטיסטיקות המכללות של ויליאמס, באתר sports-reference.com רשימת הנבחרים בדראפט 1981, באתר basketball-reference.com ויליאמס נשלח בטרייד לדאלאס, באתר deseret.com,‏ 22 בפברואר 1989 ויליאמס וכריסטי נשלחים בטרייד לטורונטו, באתר deseret.com,‏ 20 בפברואר 1996 אחרי נאט היקי, רוברט פאריש, כרים עבדול-ג'באר ובוב קוזי. סטטיסטיקות האימון של ויליאמס ב-NBA, באתר basketball-reference.com הניקס מפטרים את כל צוות האימון, באתר ESPN,‏ 21 באפריל 2014 פרופיל של ויליאמס, באתר הרשמי של ניו יורק ליברטי
והדרת פני זקן

וְהָדַרְתָּ פְּנֵי זָקֵן היא מצוות עשה מתוך תרי"ג מצוות, לפיה יש לכבד ולהדר פני חכמים וזקנים, כמופיע בפסוק: "מפני שיבה תקום והדרת פני זקן" (ספר ויקרא, פרק י"ט, פסוק ל"ב). פשוטו של מקרא מדבר בזקן במשמעותו המקובלת כיום - אדם בא בימים. אולם חז"ל, החל מתרגום אונקלוס ועד התלמוד הבבלי (קידושין, לב, ב), דרשו את הכתובים על החכמים, ואמרו: זקן - נוטריקון חסר, "זה קנה חכמה", ופירשוה על חכם בחוכמת התורה. לדברי תנא קמא – באו "שיבה" ו"זקן" וגילו איש על רעהו שמצווה לעמוד דווקא בפני החכם והוא איש שיבה; לדברי איסי בן יהודה – אדם מצווה לעמוד בפני כל מי שיש בו שיבה ואפילו הוא זקן "רשע ועם הארץ", וכן בפני כל חכם תורה; לדברי רבי יוסי הגלילי – באה הדרשה והוציאה הכתוב מפשוטו, ללמד שדווקא החכם שבתורה מצווה להדרו, ואפילו הוא צעיר וחכם. ההלכה למעשה נפסקה כאיסי בן יהודה, ובלבד שלא יהיה רשע ובעל עבירות (כגון חילול שבת, דבור דברי כפירה, וכדומה). על פי ספר החינוך, היהדות רואה בהכרת הבורא, שהדרך אליה היא השגת חכמת התורה, את הערך העליון שלשמו נברא האדם; על כן ראוי שיחולק כבוד למי שהשיג חכמה זו, ומתוך כך יתעוררו האחרים לרדוף אחריה. ואפילו לדברי איסי בן יהודה, שמצווה לעמוד בפני זקן בשנים ואפילו אינו חכם, היינו משום שבריבוי שנותיו ראה והכיר קצת במעשי ה' ונפלאותיו יותר משאר בני אדם, ולכן ראוי הוא לכבוד. וגם על פי פשוטו נראה, שמן הראוי לחברה שתנהג כבוד בזקניה ובנכבדיה, שהם בעלי ניסיון וחכמה להנהיג, ואם לא ינהגו בהם כבוד, לא יהיו דבריהם נשמעים. וכן אמר קהלת: "וחכמת המסכן בזויה ודבריו אינם נשמעים". מצווה לעמוד בפני הזקן או החכם כשיגיע לכדי ארבע אמות ממקום מושבו. ואם היה רבו המובהק, עומד מרגע שיראהו. ואין צריך לומר שמי שאינו חכם מחויב לעמוד מפניו, אלא אפילו חכם אחר כמוהו מחויב לכבדו. זקן הוא בן שבעים ומעלה, והאר"י כתב שגם בן ששים ומעלה. אם היה רבו מובהק, מחויב בכבודו יותר, כפי שאמרנו, ואפילו קודם כבוד רבו לכבוד אביו, שאביו הביאו לעולם הזה, ורבו מביאו לחיי העולם הבא. אבל אם היה אביו חכם, אפילו אינו חכם כרבו, אביו קודם. ואמרו (במשנה, אבות, ד, טו): "מורא רבך - כמורא שמים". ובמסכת סנהדרין (קי, א) אמרו: "כל החולק על רבו - כחולק על השכינה". ואמרו בדיני מורא רבו: לא ישב במקומו, ולא יכריע דבריו ולא יסתור דבריו, ולא יורה בפניו לעולם, ואפילו תוך שנים עשר מיל ממנו אסור להורות. וכן מדיני המצווה פטורים שונים לחכמים מחלק מחובות המדינה, כגון בניינים וחפירות שהטיל הממשל על הציבור וכיוצא בהן, "וכן המיסים שהטילו המלכים על אנשי הארץ, בין מס שהוא קצוב על כל בני העיר יחד, או שהוא קצוב על כל איש ואיש, או שאינו קצוב כלל", מכל אלה הם פטורים, ועל הציבור מוטלת החובה לשלם את המס במקומם, שנאמר (ספר הושע, פרק ח', פסוק י'): "גם כי יתנו בגוים עתה אקבצם ויחלו מעט ממשא מלך ושרים". קימת כבוד מורא אב ואם הרב שאר ישוב כהן, מתוך המאמר הזקנה ביהדות בכתב העת אסיא, פרק ד - מצוות כיבוד הזקן והידורו מאמרים בנושא והדרת פני זקן, באתר ספריית אסיף בן איש חי, שנה שנייה, פרשת כי תצא, הלכה יב. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
וישינסקי

וישינסקי (בפולנית: Wyszyński; ברוסית: Выши́нский) הוא שם משפחה. האם התכוונתם ל... אנדריי וישינסקי – שר החוץ הסובייטי מ-1949 עד 1953 אסנת וישינסקי – זמרת, שחקנית וקומיקאית ישראלית סטפן וישינסקי – כומר קתולי פולני, ראש הכנסייה הפולנית בשנים 1948–1981 שלמה וישינסקי – שחקן תיאטרון וטלוויזיה ישראלי
קיסלוב

קיסלוב הוא שם משפחה. האם התכוונתם ל... פנטליי קיסלוב – גנרל בצבא הבולגרי תאודור קיסלוב – אדריכל ישראלי סופיה קיסלוב – אמנית ופסלת ישראלית ליאורה קיסלוב – אדריכלית ישראלית, בתם של סופיה ותאודור תאה קיסלוב – אדריכלית ישראלית, בתם של סופיה ותאודור קיסלוב קיי אדריכלים – משרד אדריכלות, הוקם בידי תאודור ק', ומנוהל בידי בנותיו (ליאורה ותאה ק') וחתנו עולש קיי